เขตโร่แจ้งเอาผิด อาบนวด 5 ดาว เช่าที่เดิม นาตารี ดัดแปลงต่อเติม (คลิป)
ทั้งที่ถูกสั่งปิด 5 ปี,หัวหน้าฝ่ายโยธา สำนักงานเขตดินแดงหอบ หลักฐาน,แจ้งเอาผิด,กับกลุ่มผู้ประกอบการเปิดอาบอบนวดแห่งใหม่ โดยเช่าอาคารนาตารี อาบอบนวด ถือเป็นการฝ่าฝืนตามคำสั่ง คสช. ห้ามใช้อาคาร 5 ปี เพราะเคยถูกจับในคดีค้ามนุษย์ รวมทั้งเข้าข่ายความผิดตาม พ.ร.บ.ควบคุมอาคารฯ ขณะที่ตำรวจ สน.ห้วยขวางยืนยันไม่ทิ้งคดีค้ามนุษย์ของนาตารี อาบอบนวด ยังอยู่ระหว่างการขยายผลตรวจสอบเส้นทางการเงิน รวมทั้ง ปปง.เตรียมพิจารณาเข้ายึดทรัพย์,เป็นที่วิพากษ์วิจารณ์อย่างหนัก จากกรณีกลุ่มนักลงทุนเตรียมเปิดสถานบริการอาบอบนวดระดับ 5 ดาวบนถนนรัชดาภิเษก ในชื่อ ลิตเติ้ลดั๊ก เอ็นเตอร์เทนเมนท์โดยใช้อาคารนาตารี เอ็นเตอร์เทนเมนท์ อาบอบนวด เป็นที่ทำการ ทั้งๆที่เคยถูกจับกุมในคดีค้ามนุษย์ตามคำสั่ง คสช.ที่ 22/2558 มีข้อความระบุชัดเจนว่า เมื่อมีการจับสถานบริการใดในคดีค้ามนุษย์ ให้เสนอปิดและไม่ให้ใช้สถานที่ดังกล่าวเป็นเวลา 5 ปี ขณะที่เจ้าหน้าที่ฝ่ายโยธา สำนักงานเขตดินแดง อยู่ระหว่างรวบรวมหลักฐานเข้าแจ้งความเอาผิดในข้อหาใช้อาคารผิดประเภท ดัดแปลงต่อเติมอาคาร,ความคืบหน้าเมื่อเวลา 14.00 น. วันที่ 27 มิ.ย. นายบัญชา สืบกระพัน หัวหน้าฝ่ายโยธา สำนักงานเขตดินแดง เดินทางเข้าพบ ร.ต.อ.สุจิน พรประภาพรชัย รอง สว. (สอบสวน) สน.ห้วยขวาง เพื่อแจ้งความเอาผิดกับบริษัท พีเอสเอส เอ็นเตอร์เทน–เมนท์ กรณีเปิดสถานบริการอาบอบนวด ลิตเติ้ลดั๊ก เอ็นเตอร์เทนเมนท์ โดยเช่าอาคารนาตารี เอ็นเตอร์เทนเมนท์ อาบอบนวด เดิมที่เคยถูกจับในคดีค้ามนุษย์ ถือว่าเป็นการฝ่าฝืนคำสั่ง คสช.ที่ 22/2558 ห้ามไม่ให้ใช้สถานที่ใดที่ต้องคดีค้ามนุษย์เปิดทำการในเวลา 5 ปี โดยมี พ.ต.อ.รัชพล ชนะศรีขจร รอง ผบก.น.1 พ.ต.อ.ภูริส จินตรานนท์ ผกก.สน.ห้วยขวาง เข้าร่วมสอบสวน ก่อนลงพื้นที่ตรวจสอบสถานบริการดังกล่าวร่วมกับตำรวจกองบังคับการปราบปรามการกระทำความผิดเกี่ยวกับทรัพยากรธรรมชาติและสิ่งแวดล้อม (บก.ปทส.) เจ้าหน้าที่ศูนย์พิทักษ์น้ำบาดาล กรมทรัพยากรน้ำบาดาลและเจ้าหน้าที่โยธา สำนักงานเขตห้วยขวาง,มีรายงานว่า สำหรับจุดที่เป็นข้อพิพาทนั้น เป็นอาคารพาณิชย์สูง 5 ชั้น 6 คูหา จากจำนวนทั้งหมด 9 คูหา บริเวณด้านหน้ามีการก่อสร้างปรับปรุงเปลี่ยนป้ายหน้าร้านเป็นลิตเติ้ลดั๊ก เอ็นเตอร์เทนเมนท์ มีกุญแจล็อกประตูทางเข้า-ออก อย่างแน่นหนา ไม่มีผู้ดูแลหรือแม้กระทั่ง รปภ.เฝ้ารักษาการณ์,หลังเสร็จสิ้นขั้นตอน นายบัญชาเปิดเผยว่า นำแปลนอาคารและเอกสารระงับการเข้าใช้อาคาร ที่ศาลปกครองมีคำสั่งไว้ตั้งแต่ปี 59 มาเป็นหลักฐานประกอบการแจ้งความเอาผิดต่อบริษัท พีเอสเอส เอ็นเตอร์เทนเมนท์ ผู้เช่าสถานที่ประกอบการ ในความผิดฐานใช้อาคารผิดประเภท ดัดแปลงต่อเติมอาคารที่พักอาศัยเป็นอาคารพาณิชย์ ตาม พ.ร.บ.ควบคุมอาคารฯและฝ่าฝืนคำสั่งเจ้าพนักงาน หลังบริษัทต่อเติมอาคารโดยไม่ได้ยื่นผังการต่อเติมตัวอาคารต่อสำนักงานเขต จากการตรวจสอบพบการดัดแปลงอาคาร หลังคาด้านหน้ายื่นออกมา 15 เมตร และหลังคาด้านหลังมีการต่อเติมยาวไปจนถึงลำคลองสาธารณะ ซึ่งตามกฎหมายด้านหน้าจะต้องมีพื้นที่จากริมทางเท้าที่ติดถนนถึงตัวอาคารไม่น้อยกว่า 15 เมตร และด้านหลังที่ติดคลองจะต้องห่างออกมาจากริมตลิ่ง 3 เมตร อีกทั้งภายในอาคารที่แบ่งซอยเป็นห้องๆนั้น ก็ผิดไปจากแบบที่เคยขออนุญาตไว้ตั้งแต่ปี 38,ขณะที่ พ.ต.อ.ภูริสกล่าวว่า จากการตรวจสอบพบการก่อสร้างต่อเติมปรับปรุงพื้นที่อาคารเลขที่ 21-22 มีการอ้างเป็นใบอนุญาตคนละใบกับอาคารนาตารี เอนเตอร์เทนเมนต์ อาบอบนวด แต่ทางกายภาพพบเป็นอาคารเดียวกัน เข้าข่ายละเมิดฝ่าฝืนคำสั่งศาลปกครอง หลังจากนี้พนักงานสอบสวน สน.ห้วยขวาง จะตรวจสอบข้อเท็จจริงเพื่อดำเนินคดีในความผิดตาม พ.ร.บ.ควบคุมอาคารฯ ก่อนเสนอเรื่องมายังกองบัญชาการตำรวจนครบาล ขอย้ำว่าทุกฝ่ายให้ความสำคัญกับคดีที่เกี่ยวข้องกับการค้ามนุษย์และการฟอกเงิน ในส่วนคดีของสถานบริการนาตารีอาบอบนวด อยู่ระหว่างตรวจสอบเส้นทางการเงินว่ามีผู้ใดเกี่ยวข้องเพิ่มเติม ยังไม่สามารถเปิดเผยรายละเอียดเพราะจะกระทบรูปคดี โดยสำนักงานคณะกรรมการป้องกันปราบปรามการฟอกเงิน (ปปง.) อยู่ระหว่างพิจารณายึดทรัพย์ในคดีนี้,ด้านนายประโยชน์ ด่านก่อโพธิ์ ผอ.ศูนย์พิทักษ์น้ำบาดาล กรมทรัพยากรน้ำบาดาล ระบุว่า ศูนย์พิทักษ์น้ำบาดาลเข้าร่วมตรวจสอบมีการลักลอบใช้น้ำบาดาลหรือไม่ เบื้องต้นสามารถตรวจสอบได้เฉพาะภายนอก เนื่องจากตัวอาคารถูกสั่งปิดไปแล้ว จึงไม่สามารถเข้าไปตรวจสอบภายในได้ ที่ผ่านมาสถานบริการดังกล่าวยังไม่เคยถูกตรวจสอบ เนื่องจากถูกปิดไปก่อนที่จะมีการตรวจสอบสถานบริการทั่ว กทม.กว่า 80 แห่ง เมื่อต้นปี 61,ที่สำนักงานตำรวจแห่งชาติ พล.ต.อ.ศรีวราห์ รังสิพราหมณกุล รอง ผบ.ตร.กล่าวถึงกรณีนี้ว่าอยู่ระหว่างการตรวจสอบตาม พ.ร.บ.ควบคุมอาคารกับทางสำนักงานเขตดินแดง มีการดำเนินการไปอย่างไรบ้าง ซึ่งทางเขตต้องมาร้องทุกข์ เนื่องจากตรวจสอบพบมีการดัดแปลงอาคาร ส่วนกรณีอาคารดังกล่าวเกี่ยวข้องกับคดีค้ามนุษย์และการฟอกเงิน ถือเป็นอำนาจของปปง.ดำเนินการ จากนี้ตำรวจ สน.ห้วยขวาง จะดำเนินการสืบสวน หากพบความผิดต้อง ดำเนินการไปตามอำนาจหน้าที่ ส่วนงานอนุญาตทั้งหลายเป็นเรื่องของสำนักงานเขตดินแดง
หัวหน้าฝ่ายโยธา สำนักงานเขตดินแดงหอบ หลักฐานแจ้งเอาผิดกับกลุ่มผู้ประกอบการเปิดอาบอบนวดแห่งใหม่ โดยเช่าอาคารนาตารี อาบอบนวด ถือเป็นการฝ่าฝืนตามคำสั่ง คสช. ห้ามใช้อาคาร 5 ปี
อาบอบนวด,นาตารี,ดัดแปลง,ห้ามใช้อาคาร 5 ปี,คดีค้ามนุษย์,บัญชา สืบกระพัน,ข่าวหน้า1,ข่าวทั่วไป